Sylvia Brustad

Sylvia Kristin Brustad (født 1966) fra Drevsjø i Hedmark er en norsk tidligere Arbeiderparti-politiker og tidligere stortingsrepresentant og statsråd i fire departementer.

Brustad har eksamen fra videregående skole 1985 og var elev ved Arbeiderbevegelsens Folkehøgskole, Ringsaker (medialinjen) 1985–1987. Hun har arbeidet som journalist i LO-bladene LO-Aktuelt (1987–88) og Aktuelt perspektiv (1988–1989). Hun ble stortingsrepresentant i 1989 og var fulltidspolitiker i 20 år. Hun tok ikke gjenvalg til Stortinget i 2009. Brustad var statsråd i Thorbjørn Jaglands regjering og i Jens Stoltenbergs første og andre regjering. Hun gikk av som statsråd høsten 2009. Fra februar 2010 til 2013 var Sylvia Brustad konstituert som fylkesmann i Hedmark.Sylvia Brustad ny fylkesmann i Hedmark

Brustad var daglig leder for Aker Kværner Holding AS fra 2013 til 2015,5. september 2013: Sylvia Brustad til Aker. Pressemelding fra Aker ASA.Frank Brandsås (5. september 2013): Sylvia får millionlønn i Aker Kværner Holding  Hamar ArbeiderbladSylvia Brustad ferdig i Aker - E24 11. juni 2015 fire år etter at hun var sentral i striden mellom Aker og regjeringen i 2009. I tiden 2017 til 2019 var hun helsedirektør i Arbeidsgiverforeningen Spekter.Sylvia Brustad blir helsedirektør i Spekter - Sykepleieren 4. juli 2017 

 Politisk karriere 
Sylvia Brustad ble innvalgt til Stortinget for Hedmark i 1989 for første gang. I 1990 ble hun med i Aps kvinnepolitiske utvalg og var leder fra 1992 til 1998. Brustad var medlem av Arbeiderpartiets sentralstyre fra 1992 til 1998 og fra 2003 til 2009. Hun var også medlem av Aps gruppestyre i Stortinget fra 1993 til 2005, avbrutt med opphold som statsråd i periodene 1996 til 1997 og 2000 til 2001. 

 Stortingskomiteer 

 1989 – 1993: Medlem av Forbruker- og administrasjonskomiteen
1993 – 1996: Leder av Sosialkomiteen
1997 – 2000: Leder av Kommunalkomiteen
2001 – 2005: Medlem av Energi- og miljøkomiteen

 Regjeringsmedlem 

1996–1997: Statsråd i Barne- og familiedepartementet. Hun var en av de yngste statsrådene i Norgeshistorien da hun 29 år gammel ble barne- og familieminister i 1996.
 2000–2001: Statsråd i Kommunal- og regionaldepartementet
 2005–2008: Statsråd i Helse- og omsorgsdepartementet
 2008–2009: Statsråd i Nærings- og handelsdepartementet

 Referanser 

 Eksterne lenker 




Kategori:Norske næringsministre
Kategori:Norske helseministre
Kategori:Norske kommunalministre
Kategori:Norske barne- og familieministre
Kategori:Ap-statsråder
Kategori:Statsråder i Regjeringen Jagland
Kategori:Statsråder i Regjeringen Stoltenberg I
Kategori:Statsråder i Regjeringen Stoltenberg II
Kategori:Norske statsråder etter 1945
Kategori:Stortingsrepresentanter fra Ap
Kategori:Stortingsrepresentanter for Hedmark
Kategori:Stortingsrepresentanter 1989–1993
Kategori:Stortingsrepresentanter 1993–1997
Kategori:Stortingsrepresentanter 1997–2001
Kategori:Stortingsrepresentanter 2001–2005
Kategori:Stortingsrepresentanter 2005–2009
Kategori:Ap-politikere i Hedmark
Kategori:Fylkesmenn i Hedmark
Kategori:Personer fra Engerdal kommune